Sage Kotsenburg

Sage Kotsenburg (født 27. juli 1993 i Coeur d’Alene, Idaho) er en profesjonell snøbrettkjører fra USA, som ble første olympiske mester under Vinter-OL 2014 i Sotsji, da han tok gull i øvelsen slopestyle.

X Games 
Kotsenburg ble nummer to i Vinter-X Games Europa 2010 i øvelsen slopestyle etter Eric Willett. I Vinter-X Games Aspen 2011 ble han nummer tre i øvelsen big air etter Torstein Horgmo and Sébastien Toutant. I Vinter-X Games Aspen 2012 ble han igjen nummer to i slopestyle, denne gang slått av Mark McMorris fra Canada.

Vinter-OL 2014 
Kotsenburg deltok i Vinter-OL 2014 i Sotsji i øvelsen slopestyle, hvor han ble nummer åtte i sitt heat i kvalifiseringen, og dermed ikke kvalifiserte seg direkte til finalen, men måtte ut i semifinale. I semifinalen ble han derimot nummer to, og kvalifiserte seg til finalen. I finalen oppnådde Kotsenburg poengsummen 93.50 i sitt første run, noe som skulle vise seg å holde til gull.

Referanser

Eksterne lenker 
 
 
 
 

Snøbrettkjørere fra USA
Olympiske mestere for USA
Deltagere fra USA i X Games
Medaljevinnere under Vinter-OL 2014
Deltakere for USA under Vinter-OL 2014
Snøbrettkjørere under Vinter-OL 2014
Personer fra Kootenai County i Idaho
Olympiske medaljevinnere i snøbrett